
                                                                  УТВЪРЖДАВАМ






                         КМЕТ: …………….......

                                                                                             /ДЕНЧО БОЯДЖИЕВ/

ПРАВИЛА
за
 продажба на обли дървени материали на юридически лица
   от ОП „Разградлес” гр. Разград 
Раздел I

Общи положения

    Чл. 1.  С тези правила се определят условията и редът за продажба на обли дървени материали за промишлени цели на юридически лица.
    Чл. 2. Ползването на дървесина се реализира по годишен план в общински горски територии за 2020 година,  изготвен  от  ОП „РАЗГРАДЛЕС” гр. Разград, който е публикуван в интернет страницата на Община Разград.

    Чл. 3. Общинското предприятие ”РАЗГРАДЛЕС” гр. Разград /Продавач/ продава обли дървени материали от временен склад, натоварено на тир станция и франко клиента по ценоразпис, утвърден от Общински съвет гр. Разград.
Раздел II
 Организация и ред  при продажба на дървесина
   Чл. 4.  Кандидата за закупуване /Купувач/ на дървесина попълват заявление по образец до Кмета на общината, с което вписват съответния сортимент и количество . 
   Чл. 5. Директора на ОП ”РАЗГРАДЛЕС” дава становище за възможността от изпълнение на заявката по сортимент и количество, в зависимост от предвидените обекти в лесосечния фонд и реалното изпълнение на годишния план за ползване на дървесина.

  Чл. 6. Кмета на общината одобрява заявлението при възможност от неговото изпълнение, след което Продавачът издава фактура за съответното количество обли дървени материали. Купувачът е длъжен преди транспортиране на дървесината да заплати съответната сума. 
  Чл. 7. Прехвърлянето на собствеността на дървесината се извършва след заплащане на цената от Купувача и издаване на превозен билет.
  Чл. 8. При закупуване на дървесина на тон, натоварена на транспортно средство на стабилизиран път, теглото на доставената дървесина се определя при претегляне на везна при Купувача, като същото е основание за издаване на фактура.
   Чл.9. Начина на плащане по чл. 8 се осъществява по банков път при следните срокове:

· за доставена дървесина от 1 до 15 число – плащането е дължимо на 19 число на съответния месец.
· за доставена дървесина от 16 до 30/31 число – плащането е дължимо на 5 число на следващия месец.

Раздел III
  Рекламации

   Чл. 10. Купувача има право на рекламации по отношение на качество, асортимента и стандарта на доставената дървесина.

   Чл. 11. Дървесината подлежаща на рекламация се разтоварва на отделна рампа без да се смесва с останалата дървесина. Страната предявила рекламация е длъжна в 3/три/ дневен срок да уведоми другата страна и да я покани на място за допълнително окачаствяване на дървесината. При неявяване тази дейност се извършва от представители на Купувача, за което се изготвя протокол.
   Чл.12. Купувачът по чл.8 се задължава да изпрати заявление за необходимите му количества дървесина, както и да подава оперативна информация за теглото на доставената при поискване от страна на ОП „РАЗГРАДЛЕС” гр. Разград.
Раздел IV
Неустойки
   Чл.13. При забавяне на плащания по чл. 9, Купувача дължи на ОП „РАЗГРАДЛЕС” гр. Разград, неустойка в размер на 1/360 част от основния лихвен процент, за всеки ден просрочие.

ПРЕХОДНИ И ЗАКЛЮЧИТЕЛНИ РАЗПОРЕДБИ

§   1. Изпълнението на  Правила се възлага на Директора на ОП „РАЗГРАДЛЕС” гр. Разград.
§ 2. Контролът по прилагането на Вътрешните правила се възлага на ресорния зам.-кмет на Община Разград.

